
VISPĀRĪGĀ VIENOŠANĀS
(degvielas, preču un pakalpojumu iegāde mazumtirdzniecības vietās)

	Rīgā, 	
	


2026.gada ___. ___________ 
{!alternatīvs teksts, ja Vienošanās tiek parakstīta ar drošu elektronisko parakstu!} Vispārīgās vienošanās datumu skatīt elektronisko parakstu zonā

______________, reģistrācijas numurs ___________, (turpmāk tekstā – "PIRCĒJS"), kuru pārstāv tās ____________, kas rīkojas saskaņā ar ______________, no vienas puses, un
______________, reģistrācijas numurs ______________, (turpmāk tekstā – "PĀRDEVĒJS"), kuru pārstāv tās _______, kas rīkojas saskaņā ar __________________, no otras puses, (turpmāk tekstā saukti kopā – "Līdzēji" un katrs atsevišķi, – "Līdzējs"), noslēdz šo vienošanos, (turpmāk tekstā – "Vienošanās") par sekojošo:


1. VIENOŠANĀS PRIEKŠMETS
1.1. PĀRDEVĒJS pārdod un PIRCĒJS pērk degvielu par mazumtirdzniecības cenu ar atlaidi (Iepirkuma 1. daļa) un/vai degvielu par vairumtirdzniecības cenu ar atlaidi (Iepirkuma 2. daļa) PIRCĒJA transportlīdzekļiem un/vai transportlīdzekļu mazgāšanas/kopšanas pakalpojumu (Iepirkuma 3. daļa) un/vai transportlīdzekļu ekspluatācijai nepieciešamās preces (Iepirkuma 4. daļa) PĀRDEVĒJA pakalpojuma sniegšanas vietās (Pielikums Nr.2), izmantojot PĀRDEVĒJA piešķirtās kredītkartes (turpmāk – "Kartes") 3 (divu) gadu laikā, sākot no 2026.gada 1.novembra.

2. DEGVIELAS CENAS, CENU ATLAIDES, DEGVIELAS KVALITĀTE
2.1. [Iepirkuma 1. daļai] PĀRDEVĒJS šīs Vienošanās darbības laikā nodrošina degvielas iegādi, PIRCĒJAM izmantojot Kartes, par mazumtirdzniecības cenām ar atlaidi visās degvielas uzpildes stacijās (turpmāk – DUS), piemērojot Vienošanās noteiktās atlaides. Visām iegādātās degvielas cenām, kas saņemtas izmantojot Kartes, pilnībā jāatbilst degvielas cenām, kādas PĀRDEVĒJA DUS noteiktas dienā, kad tiek veikta konkrētā degvielas iegāde.
2.2. [Iepirkuma 2. daļai] PĀRDEVĒJS Vienošanās darbības laikā nodrošina degvielas iegādi, PIRCĒJAM izmantojot Kartes, par vairumtirdzniecības cenām ar atlaidi visās DUS, piemērojot Vienošanās noteiktās atlaides. Visām iegādātās degvielas cenām, kas saņemtas izmantojot Kartes, pilnībā jāatbilst degvielas cenām, kādas PĀRDEVĒJS ir iesniedzis PIRCĒJAM noteiktā dienā, kad tiek veikta konkrētā degvielas iegāde.
2.3. [Iepirkuma 1. un 2. daļai] PĀRDEVĒJS nodrošina, ka visa piegādātā un tirgotā degviela atbilst Latvijas Republikā spēkā esošo normatīvo aktu prasībām, kā arī spēkā esošajiem Latvijas nacionālajiem standartiem, Latvijas nacionālā standarta statusā adaptētajiem Eiropas standartiem un citiem piemērojamiem starptautiskajiem standartiem, tai skaitā Ministru kabineta noteikumiem, kas reglamentē transporta enerģijas kvalitātes prasības un degvielas atbilstības novērtēšanu, kā arī standartu LVS EN 228 "Automobiļu degvielas. Bezsvina benzīns. Prasības un testa metodes", LVS EN 590 "Automobiļu degvielas. Dīzeļdegviela. Prasības un testa metodes" un LVS EN 15940 "Automobiļu degvielas. Sintētiski vai ar hidroattīrīšanas paņēmienu iegūta parafinizētā dīzeļdegviela. Prasības un testa metodes" prasībām un to aktuālajām redakcijām vai aizstājošajiem standartiem. Vienošanās darbības laikā PĀRDEVĒJS nodrošina laika apstākļiem atbilstošas dīzeļdegvielas tirdzniecību, nodrošinot atbilstošu klimatisko kategoriju vai klasi saskaņā ar spēkā esošā standarta LVS EN 590 prasībām un to aktuālo redakciju. Ja PĀRDEVĒJS piedāvā parafinisko (sintētisko) dīzeļdegvielu, tai jāatbilst standarta LVS EN 15940 prasībām un to aktuālajai redakcijai."
2.4. [Iepirkuma 3. un 4. daļai] PĀRDEVĒJS šīs Vienošanās darbības laikā nodrošina preču un pakalpojumu iegādi, PIRCĒJAM izmantojot Kartes, par mazumtirdzniecības cenām ar atlaidi  PĀRDEVĒJA pakalpojuma sniegšanas vietās, piemērojot Vienošanās noteiktās atlaides. Visām iegādāto preču un pakalpojumu cenām, kas saņemtas izmantojot Kartes, pilnībā jāatbilst preču un pakalpojumu cenām, kādas PĀRDEVĒJA pakalpojuma sniegšanas vietās ir noteiktas dienā, kad tiek veikta konkrētās preces vai pakalpojuma iegāde.

3. MAKSĀJUMI
3.1. [Iepirkuma 1. un 2. daļai] Norēķini (uzskaite) par degvielu tiek veikti degvielas pirkšanas un saņemšanas vietās bezskaidras naudas norēķinu veidā, izmantojot Kartes.
[Iepirkuma 3. un 4. daļai] Norēķini (uzskaite) par precēm un pakalpojumiem tiek veikti preču pirkšanas un pakalpojumu saņemšanas vietās bezskaidras naudas norēķinu veidā, izmantojot Kartes.
3.2. PĀRDEVĒJS nodrošina savu atbilstību kredītiestāžu un maksājumu iestāžu prasībām Vienošanās paredzēto norēķinu veikšanai ar PIRCĒJU. Apmaksu par iepriekšējā kalendārajā mēnesī iegādāto degvielu un/vai precēm un/vai pakalpojumiem PIRCĒJS veic ar pārskaitījumu uz PĀRDEVĒJA iesniegtajā rēķinā norādīto PĀRDEVĒJA kredītiestādes kontu, kurš atbilst Vienošanās norādītajam PĀRDEVĒJA kredītiestādes kontam, 30 (trīsdesmit) kalendāro dienu laikā pēc rēķina saņemšanas no PĀRDEVĒJA, ar nosacījumu, ka no PIRCĒJA puses nav bijuši iebildumi par rēķinā norādīto apmaksas summu, saskaņā ar Vienošanās 4.9.punktā noteikto.
3.3. Par samaksas brīdi uzskatāms PIRCĒJA maksājuma uzdevuma datums.
3.4. PIRCĒJS, 10 (desmit) darba dienu laikā pēc rēķina saņemšanas dienas, iepazīstas ar rēķinā iekļauto, iegādāto degvielas atbilstību šīs Vienošanās noteikumiem. Ja PIRCĒJS konstatē, ka rēķinā iekļautā informācija ir nepareiza un/vai nav atbilstoši noformēta, tas nosūta PĀRDEVĒJAM iebildumus uz e–pasta adresi __________. Gadījumā, ja PIRCĒJA iebildumi tiks atzīti par pamatotiem, PĀRDEVĒJA pienākums ir 2 (divu) darba dienu laikā anulēt kļūdaini izrakstīto rēķinu un sagatavot un nosūtīt PIRCĒJAM labotu rēķinu. Gadījumā, ja Līdzēji 2 (divu) darba dienu laikā nevar vienoties par PIRCĒJA iesūtītajiem iebildumiem, PĀRDEVĒJS sagatavo un iesniedz PIRCĒJAM rēķinu bez pozīcijām, par kurām tika celti iebildumi. Par rēķinā neiekļauto pozīciju saturu, pēc Līdzēju savstarpējās vienošanās, PĀRDEVĒJS veic pārrēķinu un iekļauj to atsevišķā rēķinā, atbilstoši Līdzēju vienošanās noteikumiem. Gadījumā, ja PIRCĒJA iebildumi nav saņemti 10 (desmit) darba dienu laikā no rēķina saņemšanas dienas, uzskatāms, ka PIRCĒJS rēķinu ir saņēmis un tam nav iebildumu par to.
3.5. Līdzēji vienojas, ka saskaņā ar Latvijas Republikas normatīvajiem aktiem grāmatvedības jomā elektroniski sagatavoti rēķini ir derīgi bez personas pašrocīga paraksta. Rēķina izrakstītāja rakstisko parakstu aizstāj elektroniskais apliecinājums (autorizācija). PĀRDEVĒJS, sagatavojot un nosūtot rēķinus, ievēro sekojošo:
3.5.1. PĀRDEVĒJS elektroniski sagatavotus rēķinus nosūta uz PIRCĒJA e-pasta adresi: ______________.
3.5.2. Elektroniskais rēķins tiek sagatavots PĀRDEVĒJA grāmatvedības uzskaites sistēmā un pēc tā izrakstīšanas tā saturs nav pakļaujams izmaiņām. Rēķinam jāatbilst visām Latvijas Republikas normatīvajos aktos noteiktajām attaisnojuma dokumenta prasībām.
3.5.3. Ja saskaņā ar Latvijas Republikas normatīvajiem aktiem PĀRDEVĒJAM ir pienākums izrakstīt strukturētu elektronisko rēķinu, tas tiek noformēts XML (Extensible Markup Language) formātā un nosūtīts uz PIRCĒJA norādīto elektronisko adresi: ______________.

4. LĪDZĒJU SAISTĪBAS
[Iepirkuma 1., 2., 3., 4. daļa]
4.1. Bez īpašas pilnvaras, saskaņā ar šīs Vienošanās noteikumiem, pasūtīt un saņemt Kartes, kā arī veikt citas nepieciešamās darbības saistībā ar Kartēm, lai nodrošinātu šajā Vienošanās atrunāto pienākumu izpildi, ir tiesīgas Vienošanās Pielikumā Nr.4 norādītās PIRCĒJA pilnvarotās personas.
4.2. PIRCĒJAM ir tiesības mainīt Vienošanās Pielikumā Nr.4 minēto pilnvaroto personu sarakstu vienpusēji, 5 (piecas) darba dienas iepriekš iesniedzot PĀRDEVĒJAM vienpusēju, rakstisku paziņojumu. PIRCĒJA vārdā paziņojumu ir tiesīgs/-a parakstīt un iesniegt ______________________. 
4.3. Uz Kartēm norāda Kartes veidu un Kartes lietotāju. 
4.4. Kartes tiek pasūtītas un/vai pieprasījums par izmaiņu veikšanu Kartēs tiek veikts, nosūtot PĀRDEVĒJAM rakstisku pieprasījumu pa e–pastu _________, atbilstoši Vienošanās Pielikumā Nr.5 noteiktajai formai.
4.5. PĀRDEVĒJS izgatavo Kartes ______________ darba dienu laikā pēc rakstiska pieprasījuma saņemšanas no PIRCĒJA pilnvarotajām personām, kas norādītas Vienošanās Pielikumā Nr.4.
4.6. Kartes PĀRDEVĒJS nodod Vienošanās Pielikumā Nr.4 norādīto PIRCĒJU pilnvaroto personu rīcībā, saskaņojot saņemšanas vietu un laiku ar Vienošanās Pielikumā Nr.4 norādītajām PIRCĒJU pilnvarotajām personām:
4.6.1. Rīgā – ne vēlāk kā ____________ darba dienu laikā pēc Kartes pasūtīšanas dienas;
4.6.2. jebkurā citā PĀRDEVĒJA pakalpojuma sniegšanas vietā Latvijas Republikas teritorijā vai PIRCĒJA norādītājā adresē (saskaņā ar nosūtīto rakstisko pieprasījumu, noformētu atbilstoši Vienošanās Pielikumam Nr.5), – ne vēlāk kā ______________ darba dienu laikā no pasūtīšanas dienas. 
4.7. PĀRDEVĒJS nodrošina Karšu derīguma termiņu visā Vienošanās spēkā esamības laikā. 
4.8. PĀRDEVĒJS katru kalendāro mēnesi, termiņā līdz katra kalendārā mēneša 4. (ceturtajai) darba dienai iesniedz rēķinu un atskaites elektroniskā veidā par iepriekšējo kalendāro mēnesi, nosūtot rēķinu un atskaites uz e–pasta adresi:_____________. Atskaites PĀRDEVĒJS iesniedz atbilstoši Vienošanās Pielikumam Nr.1. 
PIRCĒJS apstiprina atskaites saņemšanas faktu elektroniskā veidā, nosūtot apstiprinājumu uz PĀRDEVĒJA e–pasta adresi ________. Ja līdz katra kalendārā mēneša 6. (sestajai) darba dienai PĀRDEVĒJS nav saņēmis no PIRCĒJA e–pastu par to, ka atskaite nav saņemta, uzskatāms, ka PIRCĒJS to ir saņēmis. 
4.9. PIRCĒJAM ir tiesības 10 (desmit) darba dienu laikā no rēķina saņemšanas dienas celt iebildumus par rēķinā norādīto apmaksas summu, nosūtot tos PĀRDEVĒJAM. Šajā gadījumā, ja PIRCĒJA iebildumi tiks atzīti par pamatotiem, PĀRDEVĒJA pienākums ir anulēt iepriekš izrakstīto rēķinu un izrakstīt un nosūtīt PIRCĒJAM jaunu rēķinu. Šajā gadījumā apmaksa tiek veikta 30 (trīsdesmit) kalendāro dienu laikā pēc jauna rēķina saņemšanas no PĀRDEVĒJA. Rēķina saturam jāatbilst elektroniskajā atskaitē norādītajai informācijai. Gadījumā, ja PIRCĒJA iebildumi nav saņemti 10 (desmit) darba dienu laikā no rēķina saņemšanas dienas, uzskatāms, ka PIRCĒJS ir saņēmis rēķinu un tam nav iebildumu par to.
4.10. Visiem rēķiniem jābūt noformētiem atbilstoši Latvijas Republikas normatīvo aktu prasībām. Gadījumā, ja rēķini nav noformēti atbilstoši Latvijas Republikas normatīvo aktu prasībām, vai nav adresēti īstajam adresātam, PĀRDEVĒJA pienākums ir anulēt iepriekš izrakstīto rēķinu un izrakstīt un nosūtīt PIRCĒJAM jaunu rēķinu. Šajā gadījumā apmaksa tiek veikta 30 (trīsdesmit) kalendāro dienu laikā pēc jauna rēķina saņemšanas no PĀRDEVĒJA.
4.11. Izņēmuma gadījumā, pēc PIRCĒJA pieprasījuma saņemšanas, PĀRDEVĒJS attiecīgajā mēnesī nodrošina, ka informācija par Karšu (viena vai vairākas) pirkumiem, tiek sniegta vienas darba dienas laikā.
4.12. PĀRDEVĒJS veic Karšu izgatavošanu, piegādi un tehnisko apkalpošanu, kā arī atskaišu un rēķinu izrakstīšanu bez maksas.
4.13. PĀRDEVĒJS vismaz 5 (piecas) darba dienas iepriekš informē Vienošanās 11.1.punktā norādītās kontaktpersonas par visām izmaiņām PĀRDEVĒJA darbībā, kas saistītas ar Karšu lietošanu.
4.14. PĀRDEVĒJS var nesūtīt PIRCĒJAM Vienošanās 4.8.punktā minēto rēķinu un elektronisko atskaiti, ja PIRCĒJAM ir pieejams PĀRDEVĒJA pašapkalpošanās portāls klientiem, kur PIRCĒJAM noteiktajā termiņā ir pieejami Vienošanās 4.8.punktā minētie rēķini un elektroniskās atskaites.

5. LĪDZĒJU ATBILDĪBA
5.1. Par šajā Vienošanās noteikto maksājuma termiņu nokavējumu, PIRCĒJS maksā PĀRDEVĒJAM līgumsodu par nokavējumu 0,5% (nulle komats pieci procenti) apmērā no termiņā nesamaksātās naudas summas bez PVN par katru nokavējuma dienu, taču nepārsniedzot 10% (desmit procenti) no termiņā nesamaksātās naudas summas bez PVN. Šajā punktā noteiktais līgumsods netiek aprēķināts gadījumos, kad PĀRDEVĒJAM ir piemērotas starptautiskās vai nacionālās sankcijas, vai būtiskas finanšu tirgus intereses ietekmējošas Eiropas Savienības dalībvalsts vai Ziemeļatlantijas līguma organizācijas dalībvalsts sankcijas (turpmāk – Sankcijas) un tādēļ maksājumu veikt nav iespējams.
5.2. Par šīs Vienošanās 4.5., 4.6., 4.7., 4.9., 4.10. un 4.12.punktos noteikto prasību neievērošanu, PĀRDEVĒJS maksā PIRCĒJAM līgumsodu 150,00 EUR (viens simts piecdesmit euro un 00 centi) apmērā par katru šādu (ar PIRCĒJA sastādītu aktu) konstatētu gadījumu. 
5.3. Par Vienošanās 4.8.punktā noteiktā atskaišu un/vai rēķinu iesniegšanas termiņa nokavējumu, PĀRDEVĒJS maksā PIRCĒJAM līgumsodu par nokavējumu 0,5% (nulle komats pieci procenti) apmērā no iepriekšējā kalendārajā mēnesī pārdoto preču, degvielas un/vai sniegto pakalpojumu kopsummas bez PVN par katru nokavējuma dienu, taču nepārsniedzot 10% (desmit procenti) no iepriekšējā kalendārajā mēnesī pārdoto preču, degvielas un/vai sniegto pakalpojumu kopsummas bez PVN. Šajā gadījumā par PĀRDEVĒJA nokavējuma termiņu pagarinās arī PIRCĒJA apmaksas termiņš.
5.4. Līdzēji ir atbildīgi par to darbības/bezdarbības rezultātā otram Līdzējam nodarītajiem tiešajiem zaudējumiem.
5.5. Līgumsoda samaksa neatbrīvo Līdzējus no Vienošanās noteikto saistību izpildes un tiešo zaudējumu atlīdzināšanas.
5.6. Visi zaudējumi, kas radušies PIRCĒJAM, lietojot nekvalitatīvu PĀRDEVĒJA degvielu (benzīnu vai dīzeļdegvielu), un ir atbilstoši pierādīti ar kompetentu iestāžu ekspertīzēm, tiek ieturēti ieskaita kārtībā, par zaudējumu summu samazinot PĀRDEVĒJAM veicamos maksājumus, un/vai izrakstot PĀRDEVĒJAM attiecīgo rēķinu, pamatojoties uz PIRCĒJA sastādītu aktu un tajā fiksētu zaudējumu apmēru euro. Gadījumā, ja PIRCĒJAM ir nodarīti zaudējumi, un Līdzējiem 20 (divdesmit) kalendāro dienu laikā no zaudējumu izcelšanās dienas neizdodas vienoties par zaudējumu apmēru, PIRCĒJS un PĀRDEVĒJS vienojas piesaistīt kompetentu ekspertu atzinuma sniegšanai, kurš ir saistošs abiem Līdzējiem. Ja Līdzēji 10 (desmit) darba dienu laikā nevar vienoties par kompetenta eksperta piesaisti, PIRCĒJS vienpersoniski izvēlas attiecīgos ekspertus.
5.7. PIRCĒJAM ir tiesības līgumsodu un/vai jebkurus radušos tiešos zaudējumus bezstrīdus kārtībā ieturēt ieskaita kārtībā par līgumsoda un/vai tiešo zaudējumu summu, samazinot PĀRDEVĒJAM veicamos maksājumus, un/vai izrakstīt PĀRDEVĒJAM līgumsoda rēķinu.
5.8. PIRCĒJA apstiprinātajās politikās ir noteikts, ka PIRCĒJA darbinieki un sadarbības partneri, ieskaitot PĀRDEVĒJU un tā apakšuzņēmējus, savā darbībā ievēro augstus ētikas standartus. PĀRDEVĒJS, parakstot Vienošanās, apliecina, ka ir iepazinies ar PIRCĒJA mājas lapā publicēto Ētikas kodeksu un Ētikas kodeksu sadarbībai ar piegādātājiem  (https://latvenergo.lv/lv/investoriem/korporativa-parvaldiba) (turpmāk – Kodeksi) un nodrošina, ka gan tā darbinieki, gan apakšuzņēmēji, kas iesaistīti Vienošanās izpildē, ir informēti par tiem un ievēro to prasības savā darbībā. PĀRDEVĒJAM ir pienākums nekavējoties informēt PIRCĒJU, ja tiek konstatēti apstākļi, kas liecina par Kodeksu prasību pārkāpumu. Gadījumā, ja PIRCĒJAM rodas būtiskas aizdomas par koruptīvām vai krāpnieciskām darbībām, tai skaitā iespējamiem Kodeksu prasību pārkāpumiem, saistībā ar Vienošanās izpildi, PIRCĒJAM ir tiesības Vienošanās izpildes laikā un 365 dienu laikā pēc Vienošanās izbeigšanas pieprasīt informāciju un/vai veikt pārbaudi saistībā ar Vienošanās izpildi. Pārbaudes veidu un apjomu, kā arī pārbaudes veicēju izvēlas un darbus apmaksā PIRCĒJS. Pārbaudes rezultātā iegūtā informācija ir konfidenciāla un nav izpaužama trešajām personām. PIRCĒJS nodrošina, ka pārbaudes veicējs ievēro šīs Vienošanās noteikumus par konfidencialitāti. PĀRDEVĒJAM ir pienākums šajā punktā noteiktās prasības iekļaut arī līgumos, ko tas slēdz ar apakšuzņēmējiem šīs Vienošanās izpildes nodrošināšanai. Ja PIRCĒJS konstatē, ka PĀRDEVĒJS vai tā apakšuzņēmēji nesadarbojas ar PIRCĒJU šī punkta izpildē, tad PIRCĒJAM ir tiesības vienpusēji ar rakstisku paziņojumu mēnesi iepriekš izbeigt Vienošanās.
5.9. Līgumsoda rēķini, ja tādi ir izrakstīti, tiek apmaksāti rēķinā norādītāja termiņā, kas nav īsāks par 10 (desmit) darba dienām no rēķina izrakstīšanas datuma.
5.10. Līdzēji, parakstot Vienošanās, apliecina, ka Vienošanās izpildē ievēros Sankcijas un veiks visas nepieciešamās darbības, lai nodrošinātu, ka Līdzēju sadarbība ar to apakšuzņēmējiem neradītu otram Līdzējam nekādus papildu Sankciju riskus, tostarp, bet ne tikai, nodrošinot Līdzēju sadarbību ar tādiem apakšuzņēmējiem, kuru dalībnieku vai akcionāru struktūra vai patieso labuma guvēju informācija ir skaidra un pārbaudāma. 
5.11. Līdzējam ir pienākums nekavējoties pienācīgā kārtībā informēt otru Līdzēju, ja tas ir konstatējis tādu Sankciju pārkāpumu saistībā ar Vienošanās izpildi savā vai savu apakšuzņēmēju darbībā vai kāda no valdes vai padomes locekļu, tiešo vai netiešo dalībnieku, akcionāru, patieso labuma guvēju saistību ar Sankcijām vai paša Līdzēja vai iepriekšminēto ar viņu saistīto personu apsūdzēšanu vai sodīšanu Eiropas Savienībā saistībā ar noziedzīgi iegūtu līdzekļu legalizāciju, terorismu vai tā finansēšanu, stratēģiskās nozīmes preču aprites pārkāpumiem.
5.12. PĀRDEVĒJAM ir pienākums pēc PIRCĒJA pieprasījuma, lai PIRCĒJS varētu pārliecināties par Sankciju ievērošanu, ne vēlāk kā 5 (piecu) darba dienu laikā, ja vien Līdzēji nav vienojušies par citu termiņu, sniegt PIRCĒJAM:
5.12.1. uz pārbaudāmiem faktiem balstīto informāciju (fiziskajām personām – vārds, uzvārds, dzimšanas gads, pilsonības valsts; juridiskajām personām – nosaukums, reģistrācijas valsts, reģistrācijas numurs) par PĀRDEVĒJA valdes vai padomes locekļiem, tiešajiem vai netiešajiem dalībniekiem, akcionāriem, patiesajiem labuma guvējiem vai personām, kas citādi faktiski kontrolē PĀRDEVĒJU;
5.12.2. informāciju vai dokumentus par Vienošanās izpildei nepieciešamo preču un/vai materiālu izcelsmes valsti, ražotāju, piegādes maršrutu, ja šādām precēm un/vai materiāliem Eiropas Savienības tiesību aktos Vienošanās darbības laikā ir noteikti vai 12 (divpadsmit) mēnešus pirms Vienošanās noslēgšanas bija noteikti importa, eksporta vai tranzīta ierobežojumi.  
5.13. PĀRDEVĒJS nodrošina, ka Vienošanās izpildē netiks izmantotas preces un/vai materiāli, kuru izcelsmes valsts ir Krievijas Federācija vai Baltkrievijas Republika. PĀRDEVĒJS apņemas nodrošināt Vienošanās izpildei nepieciešamo preču un/vai materiālu, un to komponenšu piegādes ķēdes izsekojamību. PĀRDEVĒJAM ir pienākums 5 (piecu) darba dienu laikā pēc PIRCĒJA pieprasījuma iesniegt PIRCĒJAM informāciju vai dokumentus par Vienošanās izpildei nepieciešamo preču un/vai materiālu, vai to komponenšu izcelsmes valsti, ražotāju un piegādes maršrutiem. Ja PĀRDEVĒJS pieprasīto informāciju vai dokumentus noteiktajā termiņā nevar iesniegt, PIRCĒJAM ir tiesības izbeigt Vienošanos saskaņā ar Vienošanās 9.5.punktu.

6. FIZISKO PERSONU DATU AIZSARDZĪBA
6.1. Nolūkā nodrošināt Vienošanās noteikumu izpildes iespējamību, tostarp informācijas apriti, kā arī lai izpildītu uz Līdzējiem attiecināmos juridiskos pienākumus un ievērotu Līdzēju leģitīmās intereses, Līdzējiem ir tiesības apstrādāt no otra Līdzēja iegūtos fizisko personu datus, ievērojot normatīvajos aktos noteiktās prasības šādu datu apstrādei un aizsardzībai, tostarp, bet ne tikai, Vispārīgās datu aizsardzības regulas ((ES) 2016/679) prasības.
6.2. Līdzējs, kurš nodod otram Līdzējam fizisko personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu, datu subjektu informēšanu un citu no Vispārīgās datu aizsardzības regulas izrietošo prasību ievērošanu attiecībā uz personas datu izpaušanu otram Līdzējam. Līdzējs, kurš Vienošanās izpildes ietvaros iegūst fizisko personu datus, uzskatāms par iegūto personas datu pārzini un atbild par turpmāku šo personas datu apstrādes atbilstību normatīvo aktu prasībām.

7. NEPĀRVARAMAS VARAS APSTĀKĻI
7.1. Līdzēji tiek atbrīvoti no atbildības par daļēju vai pilnīgu šajā Vienošanās paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc šīs Vienošanās parakstīšanas un kurus Līdzēji nevarēja iepriekš paredzēt un novērst.
7.2. Pie šādiem apstākļiem pieskaitāmi – ugunsnelaime, kara darbība, vispārēja avārija, epidēmija, dabas stihija, kā arī citi apstākļi, kas neiekļaujas Līdzēju iespējamās kontroles un ietekmes robežās.
7.3. Par nepārvaramas varas apstākli nevar tikt atzīta PĀRDEVĒJA un citu iesaistīto personu saistību neizpilde vai nesavlaicīga izpilde.
7.4. Tam Līdzējam, kas atsaucas uz nepārvaramu, ārkārtēja rakstura apstākļu darbību, 3 (trīs) darba dienu laikā par tiem jāpaziņo otram Līdzējam, norādot iespējamo saistību izpildes termiņu.
7.5. Ja nepārvaramu, ārkārtēja rakstura apstākļu dēļ Vienošanās izpilde aizkavējas vairāk kā par 30 (trīsdesmit) kalendārajām dienām, katram no Līdzējiem ir tiesības vienpusēji izbeigt Vienošanos. Ja Vienošanās šādā kārtā tiek izbeigta, nevienam no Līdzējiem nav tiesību pieprasīt no otra Līdzēja zaudējumu atlīdzību.

8. APAKŠUZŅĒMĒJI
8.1. PĀRDEVĒJAM ir tiesības Vienošanās saistību izpildē iesaistīt (nomainīt) apakšuzņēmējus tikai iepriekš rakstveidā saskaņojot ar PIRCĒJU. Apakšuzņēmēju un tiem uzticēto darbu saraksts tiek noteikts Vienošanās pielikumā (Apakšuzņēmēju un tiem nodoto darbu saraksts). PĀRDEVĒJS uzņemas pilnu atbildību par apakšuzņēmēju veikto darbu, par izpildes termiņu ievērošanu darbiem, kurus veic apakšuzņēmēji, un nodarītajiem tiešajiem zaudējumiem, kā arī veic to darbu apmaksu. PIRCĒJS neatbild par PĀRDEVĒJA saistībām, kuras tas uzņēmies attiecībā pret apakšuzņēmējiem un trešajām personām, lai nodrošinātu Vienošanās izpildi vai saistībā ar Vienošanās. 
8.2. Piesaistot apakšuzņēmēju atbilstoši Sabiedrisko pakalpojumu sniedzēju iepirkumu likuma (turpmāk – SPSIL) prasībām, PĀRDEVĒJS iesniedz PIRCĒJAM rakstveida iesniegumu par apakšuzņēmēju maiņu vai papildu apakšuzņēmēja piesaisti, vai apakšuzņēmējiem uzticēto darbu sarakstu grozījumiem, iesniegumam pievienojot vienošanās protokolu ar apakšuzņēmēju, kā arī apakšuzņēmēja kvalifikācijas dokumentus tādā apmērā, kā tas prasīts SPSIL un iepirkuma procedūras dokumentos.
8.3. PIRCĒJS nepiekrīt apakšuzņēmēja nomaiņai vai piesaistei, ja pastāv kāds no šādiem noteikumiem:
8.3.1. piedāvātais apakšuzņēmējs neatbilst SPSIL un iepirkuma procedūras dokumentos noteiktajām apakšuzņēmējiem izvirzītajām prasībām;
8.3.2. tiek nomainīts apakšuzņēmējs, uz kura iespējām PĀRDEVĒJS balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu PĀRDEVĒJS atsaucies, apliecinot savu atbilstību iepirkuma procedūrā noteiktajām prasībām, vai tas atbilst SPSIL un iepirkuma procedūras dokumentos minētajiem pretendentu izslēgšanas noteikumiem;
8.3.3. apakšuzņēmēja maiņas rezultātā tiktu veikti tādi grozījumi iepirkuma piedāvājumā, kas, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
8.4. PIRCĒJS piekrīt apakšuzņēmēja nomaiņai, ja uz jauno apakšuzņēmēju nav attiecināmi Vienošanās 8.3.punktā minētie noteikumi, šādos gadījumos:
8.4.1. Vienošanās pielikumā (Apakšuzņēmēju un tiem nodoto darbu saraksts) norādītais apakšuzņēmējs ir rakstveidā paziņojis par atteikšanos piedalīties Vienošanās izpildē;
8.4.2. Vienošanās pielikumā (Apakšuzņēmēju un tiem nodoto darbu saraksts) norādītais apakšuzņēmējs atbilst SPSIL un iepirkuma dokumentos minētajiem pretendentu izslēgšanas noteikumiem.
8.5. PIRCĒJS nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu izdarītas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
8.6. Ja PIRCĒJS piekrīt PĀRDEVĒJA pieteiktajām izmaiņām, Līdzēji attiecīgi groza/papildina Vienošanās pielikumu (Apakšuzņēmēju un tiem nodoto darbu saraksts) atbilstoši Vienošanās 10.3.punktam.

9. VIENOŠANĀS TERMIŅŠ UN IZBEIGŠANA
9.1. Vienošanās stājas spēkā ar dienu, kad tā ir parakstīta gan no PIRCĒJA, gan no PĀRDEVĒJA puses, un ir piemērojama Līdzēju tiesiskajām attiecībām no 2026.gada 1.novembra. Vienošanās ir spēkā līdz pilnīgai Līdzēju saistību izpildei.
9.2. PĀRDEVĒJS sniedz pakalpojumus un pārdod preces šīs Vienošanās ietvaros 3 (trīs) gadu laikā no 2026.gada 1.novembra.
9.3. Vienošanās var tikt izbeigta, Līdzējiem savstarpēji rakstiski vienojoties, vai arī šajā Vienošanās noteiktajā kārtībā.
9.4. PIRCĒJS, nosūtot PĀRDEVĒJAM rakstisku paziņojumu, ir tiesīgs vienpusēji izbeigt Vienošanās vai tās daļu, ja iestājies vismaz viens no šādiem gadījumiem:
9.4.1. PĀRDEVĒJS vismaz 3 (trīs) reizes viena gada laikā nav izpildījis kādu no Vienošanās 4.5., 4.6., 4.7., 4.8., 4.9., 4.10. un 4.12.punktos minētiem noteikumiem;
9.4.2. Ja ir pasludināts PĀRDEVĒJA maksātnespējas process, apturēta PĀRDEVĒJA saimnieciskā darbība, vai PĀRDEVĒJS tiek likvidēts;
9.4.3. Tiek konstatēts, ka PĀRDEVĒJS, piedaloties iepirkuma procedūrā, ir sniedzis nepatiesu informāciju tā kvalifikācijas novērtēšanai;
9.4.4. PĀRDEVĒJS vai jebkurš no PĀRDEVĒJA personāla, pārstāvjiem vai apakšuzņēmējiem jebkurai personai ir devis vai piedāvājis (tieši vai netieši) jebkāda veida kukuli, dāvanu, pateicības naudu, komisijas naudu vai citu vērtīgu lietu kā pamudinājumu vai atlīdzību par jebkādas darbības veikšanu vai neveikšanu, vai par labvēlības vai nelabvēlības izrādīšanu vai neizrādīšanu jebkādai personai saistībā ar Vienošanās;
9.4.5. PĀRDEVĒJS vai jebkurš no PĀRDEVĒJA personāla, pārstāvjiem vai apakšuzņēmējiem likumā noteiktajā kārtībā ir atzīts par vainīgo prettiesiskā rīcībā saistībā ar Vienošanās izpildi;
9.4.6. Tiek konstatēts, ka PĀRDEVĒJS vai jebkurš no PĀRDEVĒJA personāla, pārstāvjiem vai apakšuzņēmējiem ir iesaistīts darījumu attiecībās, kas rada interešu konflikta situāciju attiecībā uz Vienošanās izpildi;
9.4.7. PĀRDEVĒJS ir izdarījis smagu profesionālās darbības pārkāpumu, kas liek apšaubīt tā godīgumu, vai nav pildījis ar PIRCĒJU noslēgto iepirkuma līgumu, vispārīgo vienošanos vai koncesijas līgumu, un šis fakts ir atzīts ar tādu kompetentas institūcijas lēmumu, tiesas spriedumu vai prokurora priekšrakstu par sodu, kas stājies spēkā un kļuvis neapstrīdams un nepārsūdzams.
9.5. PIRCĒJS, nosūtot PĀRDEVĒJAM rakstveida paziņojumu, ir tiesīgs vienpusēji izbeigt Vienošanās vai tās daļu, un šādu darbību rezultātā PIRCĒJAM neiestājas juridiskā atbildība, tai skaitā civiltiesiskā atbildība, ja iestājies vismaz viens no šādiem gadījumiem:
9.5.1. PĀRDEVĒJAM, tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt PĀRDEVĒJU darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam, ja PĀRDEVĒJS ir personālsabiedrība, tā apakšuzņēmējam ir piemērotas Sankcijas un tādēļ Vienošanās izpilde tiek apgrūtināta vai Vienošanās izpildīt nav iespējams;
9.5.2. PIRCĒJAM pamatojoties uz pārbaudāmiem faktiem ir pamatotas aizdomas, ka PĀRDEVĒJA kapitāla daļas vai akcijas netieši pieder vai PĀRDEVĒJU faktiski kontrolē fiziskā vai juridiskā persona, vienība vai struktūra, kurai ir piemērotas Sankcijas, tai skaitā gadījumā, kad šī iemesla dēļ PIRCĒJU apkalpojoša kredītiestāde atsakās veikt maksājumus no Vienošanās izrietošo saistību izpildei, tai skaitā gadījumos, kad šādai PIRCĒJA apkalpojošai kredītiestādei tiek sniegta papildu informācija vai dokumenti attiecīgā maksājuma izpildei;
9.5.3. PĀRDEVĒJS pēc PIRCĒJA pieprasījuma Vienošanās noteiktajā termiņā nesniedz uz pārbaudāmiem faktiem balstītu informāciju par PĀRDEVĒJA valdes vai padomes locekļiem, tiešajiem vai netiešajiem dalībniekiem, akcionāriem, patiesajiem labuma guvējiem vai informāciju vai dokumentus par Vienošanās izpildei nepieciešamo preču un/vai materiālu izcelsmes valsti, ražotāju un piegādes maršrutiem, ja šādām precēm un/vai materiāliem Eiropas Savienības tiesību aktos Vienošanās darbības laikā ir noteikti vai 12 (divpadsmit) mēnešus pirms Vienošanās noslēgšanas bija noteikti importa, eksporta vai tranzīta ierobežojumi, vai šādas preces un/vai materiāli ir izmantoti Vienošanās izpildē;
9.5.4. PIRCĒJS SPSIL 48.pantā minētajā kārtībā ir konstatējis, ka PĀRDEVĒJS vai kāda šajā pantā norādītā persona atbilst vismaz vienam tur minētajam izslēgšanas iemeslam, un PĀRDEVĒJS nav spējis nodrošināt uzticamības atjaunošanu SPSIL noteiktajā kārtībā.
9.6. PĀRDEVĒJS, nosūtot vienai no Vienošanās 11.1.punktā minētajām PIRCĒJA kontaktpersonām rakstisku paziņojumu, ir tiesīgs vienpusēji izbeigt Vienošanos, ja PIRCĒJS Vienošanās noteiktajā termiņā nav veicis apmaksu par Vienošanās noteiktajā kārtībā kvalitatīvi sniegtajiem pakalpojumiem un precēm, un PIRCĒJA nokavējums ir sasniedzis vismaz 60 (sešdesmit) kalendārās dienas. Šajā punktā noteiktais netiek piemērots gadījumos, kad PĀRDEVĒJAM un/vai Vienošanās 9.5.1.punktā norādītajām personām ir piemērotas Sankcijas un tādēļ apmaksu veikt nav iespējams.
9.7. Izbeidzot Vienošanos Vienošanās 9.3. - 9.6.punktos noteiktajos gadījumos, Līdzēji sastāda un abpusēji paraksta atsevišķu aktu par faktiski izpildīto pakalpojuma/preču apjomu un to vērtību. Sastādot aktu, Līdzēji ņem vērā sniegto pakalpojumu un preču kvalitāti. PIRCĒJS samaksā PĀRDEVĒJAM par, saskaņā ar Vienošanās noteikumiem, kvalitatīvi izpildīto pakalpojumu un pārdotām precēm, atbilstoši sastādītajam aktam un Pielikumā Nr.3 noteikto. Veicot samaksu, PIRCĒJS ir tiesīgs ieturēt aprēķināto līgumsodu un/vai tiešo zaudējumu atlīdzību. Šajā punktā minētajā gadījumā Līdzēji veic savstarpējo norēķinu 30 (trīsdesmit) kalendāro dienu laikā pēc šajā punktā minētā akta parakstīšanas, izņemot gadījumus, kad PIRCĒJAM saskaņā ar Latvijas Republikas normatīvajiem aktiem ir aizliegts veikt norēķinus ar PĀRDEVĒJU.
9.8. Vienošanās izbeigšana nevar būt par pamatu atteikumam neievērot saistības, kas izveidojušās starp Līdzējiem pamatojoties uz šo Vienošanos līdz šīs Vienošanās izbeigšanai. Jebkuri noteikumi, kas pēc savas būtības ir spēkā pēc šīs Vienošanās izbeigšanas saskaņā ar šo Vienošanos, paliek spēkā līdz to pienācīgai izpildei un ir saistoši abu Līdzēju tiesību un saistību pārņēmējiem.

10. CITI NOTEIKUMI
10.1. Līdzēji apliecina, ka tiem ir attiecīgās pilnvaras, lai slēgtu šo Vienošanos un uzņemtos tajā noteiktās tiesības un pienākumus, kā arī iespējas veikt šajā Vienošanās noteikto pienākumu izpildi.
10.2. Līdzēji vienojas, ka šī Vienošanās kopā ar tās pielikumiem, kā arī Vienošanās izpildes laikā iegūtā informācija ir konfidenciāla, izņemot šīs Vienošanās priekšmetu, termiņu un Līdzējus, un šī informācija nedrīkst tikt izpausta trešajām personām. Šajā punktā noteiktie ierobežojumi neattiecas uz gadījumiem, kad kādam no Līdzējiem informācija ir jāpublisko saskaņā ar Latvijas Republikas normatīvajiem aktiem.
10.3. Izmaiņas vai papildinājumi Vienošanās jānoformē rakstiski un jāparaksta abiem Līdzējiem. Šādas izmaiņas un papildinājumi ar to parakstīšanas brīdi kļūst par šīs Vienošanās neatņemamu sastāvdaļu. Vienošanās grozījumi nav jānoformē rakstveidā Vienošanās 10.8.punktā noteiktajā gadījumā, kad izmaiņas tiek paziņotas, nosūtot paziņojumu.
10.4. Jautājumi, kas nav noteikti šajā Vienošanās, tiek risināti saskaņā ar Latvijas Republikas normatīvajiem aktiem.
10.5. Jebkādus ar Vienošanās izpildi saistītus strīdus un/vai nesaskaņas Līdzēji risina savstarpēju pārrunu ceļā. Ja 2 (divu) nedēļu laikā no strīda rašanās dienas Līdzēji nav spējuši panākt risinājumu savstarpēju pārrunu ceļā, Līdzēji strīdus risina Latvijas Republikas tiesās atbilstoši Latvijas Republikas normatīvajiem aktiem.
10.6. Visas Līdzēju sarunas, vienošanās, sarakste un citas darbības, attiecībā uz šīs Vienošanās noslēgšanu un šīs Vienošanās priekšmetu, kas veiktas pirms šīs Vienošanās noslēgšanas, zaudē juridisko spēku pēc šīs Vienošanās parakstīšanas. Šis noteikums neattiecas uz ar Vienošanos saistīto iepirkuma procedūras nolikumu un PĀRDEVĒJA (Pretendenta) iesniegto piedāvājumu.
10.7. Kādam no šīs Vienošanās noteikumiem zaudējot spēku normatīvo aktu izmaiņu gadījumā, Vienošanās nezaudē spēku tā pārējos punktos, un šādā gadījumā Līdzējiem ir pienākums piemērot Vienošanās spēkā esošo normatīvo aktu prasībām.
10.8. Ja kādam no Līdzējiem tiek mainīts juridiskais statuss, Līdzēju darbinieku pārstāvības tiesības, vai kādi Vienošanās minētie Līdzēju rekvizīti, tajā skaitā kredītiestādes norēķinu konti, telefona numuri, e-pasta adreses, juridiskās adreses u.c., tad tas nekavējoties rakstiski paziņo par to otram Līdzējam. Ja tiek mainīti PĀRDEVĒJA (Latvijas Republikas rezidenta) norēķinu rekvizīti un kredītiestāde atrodas ārpus Latvijas Republikas, PĀRDEVĒJA pienākums ir kopā ar šādu paziņojumu iesniegt PIRCĒJAM apliecinātu izdruku/izziņu no Valsts ieņēmumu dienesta Elektroniskās deklarēšanas sistēmas (VID EDS) par to, ka šādi norēķinu rekvizīti ir reģistrēti Valsts ieņēmumu dienestā.  Ja Līdzējs neizpilda šī punkta noteikumus, uzskatāms, ka otrs Līdzējs ir pilnībā izpildījis savas saistības, lietojot Vienošanās esošo informāciju par otru Līdzēju. Šajā punktā minētie noteikumi attiecas arī uz Vienošanās un tā pielikumos minētajiem Līdzēju pārstāvjiem un to rekvizītiem. 
10.9. Vienošanās kopā ar pielikumiem ir parakstīta ar drošu elektronisko parakstu un satur laika zīmogu. Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums. Vienošanās parakstīšana ar Baltijas valstu rezidentiem tiek veikta AS "Latvenergo" eParakstīšanas platformā, pēc Vienošanās parakstīšanas PIRCĒJS to augšupielādēs no portāla. Gadījumā, ja Vienošanās parakstīšanai AS "Latvenergo" eParakstīšanas platforma netiek izmantota, PĀRDEVĒJS ar drošu elektronisko parakstu parakstītu un laika zīmogu saturošu Vienošanās vienas darba dienas laikā pēc Vienošanās parakstīšanas nosūta uz PIRCĒJA e-pasta adresi: kanceleja@latvenergo.lv. 

11. KONTAKTPERSONAS
11.1. No PIRCĒJA puses: 
____________(v.u.), _________ (amats); Adrese: ___________________, Tālr. _______, e–pasts: _________________;
11.2. No PĀRDEVĒJA puses:
____________(v.u.), _________ (amats); Adrese: ___________________, Tālr. _______, e–pasts: _________________.

12. VIENOŠANĀS PIELIKUMI
Pielikums Nr.1 – PĀRDEVĒJA atskaitēs sniegto datu formāts;
Pielikums Nr.2 – Pakalpojuma sniegšanas vietas izvietojums un pieejamie papildu pakalpojumi;
Pielikums Nr.3 – Preču un pakalpojumu atlaide un tās piemērošanas kārtība;
Pielikums Nr.4 – Pilnvarotās personas darbību veikšanai ar Kartēm;
Pielikums Nr.5 – Karšu pieteikuma veidlapa.



LĪDZĒJU REKVIZĪTI UN PARAKSTI

	PIRCĒJS:
________
Vienotais reģ. Nr. _____
PVN maksātāja reģ. Nr. LV _____
Juridiskā adrese: _____
Banka: _____
SWIFT kods: ____
Konta Nr.: ________

______________________________                                     

	PĀRDEVĒJS:
________
Vienotais reģ. Nr. _____
PVN maksātāja reģ. Nr. LV _____
Juridiskā adrese: _____
Banka: _____
SWIFT kods: ____
Konta Nr.: ________

______________________________                                     

Vispārīgās vienošanās pielikums Nr.1

PĀRDEVĒJA ATSKAITĒS SNIEGTO DATU FORMĀTS 

Dati jāsagatavo atbilstoši Microsoft Excel .xlsx formātam. 
Iesūtīto datu izkārtojums un struktūra var neatbilst piemērā norādītajam paraugam, ja no atsūtītās atskaites (vai datiem PĀRDEVĒJA pašapkalpošanās platformā), ir iespējams matemātiski aprēķināt vērtības, kas ir definētas un norādītas šajā pielikumā.
Ja PĀRDEVĒJS nodrošina mazumtirdzniecības un vairumtirdzniecības degvielas pakalpojumu, tad nepieciešams sagatavot katram tirdzniecības veidam savu atskaiti.

[Iepirkuma daļai Nr.1 un Nr.2]

Atskaitei jāsatur, vai ir jābūt aprēķināmiem sekojošiem datiem:
[image: ]


Datu lauku apraksts:
1. kartes numurs: PĀRDEVĒJA piešķirtās kartes numurs, kas ir fiksēts uz izsniegtās kartes. Max 30 simboli.
2. datums, laiks: Pirkuma datums un laiks. Formāts DD.MM.YYYY HH:MM:SS
3. degvielas tips: Pirkumā iegādātas degvielas veids. Iespējama viena no vērtībām (Dīzeļdegviela, Sintētiskā dīzeļdegviela, Benzīns 98, Benzīns 95  u.t.t.), kas raksturo konkrēto degvielas veidu.
4. biodegvielas daudzumu procentos: jānorāda, ja biodegvielas daudzums procentos pa degvielas tipiem nav norādīts attaisnojuma dokumentā.
5. daudzums: Pirkumā iegādātās degvielas apjoms, litros. Skaitlis ar ne vairāk kā diviem cipariem pēc decimālā punkta.
6. tirdzniecības  vienības cena bez atlaides ar PVN: Cena ar PVN pirkuma brīdī neņemot vērā piešķirtās atlaides. Skaitlis ar ne vairāk kā trijiem cipariem pēc decimālā punkta.
7. pirkuma summa ar atlaidi bez PVN: Pirkuma summa bez PVN ņemto vērā piemēroto atlaidi, euro. Skaitlis ar ne vairāk kā diviem cipariem pēc decimālā punkta.
8. PVN: Pirkumā aprēķinātā PVN summa, euro. Skaitlis ar ne vairāk kā diviem cipariem pēc decimālā punkta.
9. summa ar PVN: Pirkuma summa ar PVN, euro. Skaitlis ar ne vairāk kā diviem cipariem pēc decimālā punkta.
10.	atlaides summa bez PVN: Pirkumā piemērotā atlaide atbilstoši līguma nosacījumiem. Skaitlis ar ne vairāk kā trijiem cipariem pēc decimālā punkta.
11. DUS adrese atrašanās vieta: Pirkuma vieta, tekstuāla informācija par pirkuma veikšanas vietu un/vai adresi un/vai DUS nosaukums (atbilstoši Pielikumam Nr.2). Max 100 simboli.


[Iepirkuma daļai Nr.3 un Nr.4]

Atskaitei jāsatur, vai ir jābūt aprēķināmiem sekojošiem datiem:

[image: ]


Datu lauku apraksts:
1. kartes numurs: PĀRDEVĒJA piešķirtās kartes numurs, kas ir fiksēts uz izsniegtās kartes. Max 30 simboli.
2. datums, laiks: Pirkuma datums un laiks. Formāts DD.MM.YYYY HH:MM:SS
3. pirkuma veids: Pirkumā iegādātas preces/pakalpojuma veids. Iespējama viena no vērtībām: PRECES (piem. ADblue, vējstiklu šķidrums, u.t.t.), PAKALP (t.i. pakalpojumiem piem.: mazgāšana, salona tīrīšana u.t.t.) un VINJETE (Autoceļu lietošanas nodeva). 
4. daudzums: Pirkumā iegādātās preces/ pakalpojuma/ vinjetes daudzums. Skaitlis ar ne vairāk kā diviem cipariem pēc decimālā punkta.
5. tirdzniecības vienības cena bez atlaides ar PVN: Cena ar PVN pirkuma brīdī neņemot vērā piešķirtās atlaides. Skaitlis ar ne vairāk kā trijiem cipariem pēc decimālā punkta.
6. pirkuma summa ar atlaidi bez PVN. Pirkuma summa bez PVN ņemto vērā piemēroto atlaidi, euro. Skaitlis ar ne vairāk kā diviem cipariem pēc decimālā punkta.
7. PVN: Pirkumā aprēķinātā PVN summa, euro. Skaitlis ar ne vairāk kā diviem cipariem pēc decimālā punkta.
8. summa ar PVN: Pirkuma summa ar PVN, euro. Skaitlis ar ne vairāk kā diviem cipariem pēc decimālā punkta.
9. apraksts: Tekstuāla informācija par preci/pakalpojumu (ja tiek uzrādīts vējstiklu šķidrums, nepieciešams norādīt trauka tilpumu (piem. logu šķidrums 5l)). Max 1000 simboli.
10.	atlaides summa bez PVN. Pirkumā piemērotā atlaide atbilstoši līguma nosacījumiem. Skaitlis ar ne vairāk kā trijiem cipariem pēc decimālā punkta.
11. pakalpojuma sniegšanas adrese, atrašanās vieta: Pirkuma vieta, tekstuāla informācija par pirkuma (prece / pakalpojums) veikšanas vietu, adrese  (atbilstoši Pielikumam Nr.2). Max 100 simboli.


Vispārīgās vienošanās pielikums Nr.2

PAKALPOJUMA SNIEGŠANAS VIETAS IZVIETOJUMS UN PIEEJAMIE PAPILDU PAKALPOJUMI

	Pakalpojuma sniegšanas vietas nosaukums
	Pakalpojuma sniegšanas vietas adrese (pilsēta, iela)
	Apakšuzņēmēja pakalpojuma sniegšanas vietas adrese
	Pieejamie papildus pakalpojumi

	
	 
	 
	 

	
	 
	
	

	
	 
	 
	 





Vispārīgās vienošanās pielikums Nr.3

PREČU UN PAKALPOJUMU ATLAIDE 
UN TĀS PIEMĒROŠANAS KĀRTĪBA

SASKAŅĀ AR NOLIKUMA NOTEIKUMIEM UN PRETENDENTA IESNIEGTO PIEDĀVĀJUMU




Vispārīgās vienošanās pielikums Nr.4

PILNVAROTĀS PERSONAS DARBĪBU VEIKŠANAI AR KARTĒM

	Nr.
	Vārds, uzvārds
	Ieņemamais amats
	Adrese
	Tālrunis
	Atļautās darbības

	
	
	
	
	
	

	
	
	
	
	
	






Vispārīgās vienošanās pielikums Nr.5

KARŠU PIETEIKUMA VEIDLAPA

SASKAŅĀ AR PRETENDENTA IESNIEGTO PIEDĀVĀJUMU

1     Pielikums  Nr.8 :  Līguma projekts     VISPĀRĪGĀ VIENOŠANĀS   ( degvielas , preču un pakalpojumu   iegāde mazumtirdzniecības  vietās )    

Rīgā,      

202 6 .gada ___. ___________    {!alternatīvs teksts, ja Vienošanās tiek parakstīta ar drošu elektronisko parakstu!}   Vispārīgās  vienošanās datumu skatīt elektronisko parakstu zonā     ______________,  reģistrācijas numurs ___________,  (turpmāk tekstā  –   "PIRCĒJS"),  kuru pārstāv  tās  ____________, k as   rīkojas saskaņā ar ______________, no vienas puses, un   ______________,  reģistrācijas numurs ______________,  (turpmāk tekstā  –   " PĀRDEVĒJS "),  kuru  pārstāv  tās _______, k as   rīkojas saskaņā ar __________________, no otras puses, (turpmāk tekstā saukti  kopā  –   "Līdzēji" un katrs atsevišķi,  –   "Līdzējs"), noslēdz šo vienošanos, (turpmāk tekstā  –   "Vienošanās")  par sekojošo:       1.   VIENOŠANĀS PRIEKŠMETS   1.1.   PĀRDEVĒJS   pārdod un PIRCĒJS pērk degvielu par mazumtirdzniecības cenu ar atlaidi  (Iepirkuma 1. daļa)   un/vai degvielu par vairumtirdzniecības cenu ar atlaidi  (Iepirkuma 2. daļa)   PIRCĒJA   transportlīdzekļiem un/vai transportlīdzekļu   mazgāša nas/ kopšanas pakalpojumu  (Iepirkuma 3. daļa)   un/vai transportlīdzekļu ekspluatācijai nepieciešamās preces  (Iepirkuma 4.  daļa)   PĀRDEVĒJA  pakalpojuma sniegšanas vietās   (Pielikums Nr.2), izmantojot PĀRDEVĒJA  piešķirtās kredītkartes (turpmāk  –   "Kartes") 3 (divu) gadu laikā, sākot  no  2026 .gada 1.novembra .     2.   DEGVIELAS CENAS, CENU ATLAIDES, DEGVIELAS KVALITĀTE   2.1.   [Iepirkuma 1. daļai]   PĀRDEVĒJS šīs Vienošanās darbības laikā nodrošina degvielas iegādi,  PIRCĒJAM izmantojot Kartes, par mazumtirdzniecības cenām ar atlaidi visās  degvielas uzpildes  staci jās (turpmāk  –   DUS ) , piemērojot Vienošanās noteiktās atlaides .   Visām iegādātās degvielas  cenām, kas saņemtas izmantojot  K artes, pilnībā jāatbilst degvielas cenām, kādas PĀRDEVĒJA  DUS noteiktas dienā, kad tiek veikta konkrētā degvielas iegāde.   2.2.   [Iepirkuma 2. daļai]   PĀRDEVĒJS Vienošanās darbības laikā nodrošina degvielas iegādi,  PIRCĒJAM izmantojot Kartes, par vairumtirdzniecības cenām ar atlaidi visās DUS, piemērojot  Vienošanās noteiktās atlaides. Visām iegādātās degvielas cenām, kas saņemtas izmantojot Kartes,  piln ībā jāatbilst degvielas cenām, kādas PĀRDEVĒJS ir iesniedzis PIRCĒJAM noteiktā dienā,  kad tiek veikta konkrētā degvielas iegāde.   2.3.   [Iepirkuma 1. un 2. daļai]  P ĀRDEVĒJS   nodrošina, ka visa piegādātā un tirgotā degviela atbilst  Latvijas Republikā spēkā esošo normatīvo aktu prasībām, kā arī spēkā esošajiem Latvijas  nacionālajiem standartiem, Latvijas nacionālā standarta statusā adaptētajiem Eiropas standartiem  un citiem pie mērojamiem starptautiskajiem standartiem,  tai skaitā Ministru kabineta  noteikumiem, kas reglamentē transporta enerģijas kvalitātes prasības un degvielas atbilstības  novērtēšanu, kā arī standartu LVS EN 228 "Automobiļu degvielas. Bezsvina   benzīns. Prasības un  testa metodes", LVS EN 590 "Automobiļu degvielas. Dīzeļdegviela. Prasības un testa metodes"  un LVS EN 15940 "Automobiļu degvielas. Sintētiski vai ar hidroattīrīšanas paņēmienu iegūta  parafinizētā dīzeļdegviela. Prasības un testa metod es" prasībām  un   to aktuālajām redakcijām  vai   aizstājošajiem standartiem. Vienošanās darbības laikā PĀRDEVĒJS nodrošina laika apstākļiem  atbilstošas dīzeļdegvielas tirdzniecību, nodrošinot atbilstošu klimatisko kategoriju vai klasi  saskaņā ar spēkā esošā standarta LVS EN 590 prasībām  un   to aktuāl o   redakcij u . Ja PĀRDEVĒJS  piedāvā parafinisko (sintētisko) dīzeļdegvielu, tai jāatbilst  standarta  LVS EN 15940 prasībām  un   to aktuālaj ai   redakcij ai ."   2.4.   [Iepirkuma 3. un 4. daļai]   PĀRDEVĒJS šīs Vienošanās darbības laikā nodrošina preču un  pakalpojumu iegādi, PIRCĒJAM izmantojot Kartes, par mazumtirdzniecības cenām ar atlaidi    PĀRDEVĒJA  pakalpojuma  sniegšanas   vietās , piemērojot Vienošanās noteiktās atlaides. Visām  iegādāto preču un pakalpojumu cenām, kas saņemtas izmantojot Kartes, pilnībā jāatbilst preču un  pakalpojumu cenām, kādas PĀRDEVĒJA  pakalpojuma  sniegšanas   vietās ir   noteiktas dienā, kad  tiek veikta konkrētās preces vai pakalpojuma iegāde.  

